Падчас свята гучалі песні ў выкананні Яўгеніі Шаптун і Віктара Рудзінскага. Акрамя гэтага, песню і ўласны верш аднавяскоўцам падарыла Ванда Радзевіч. Шыкоўным музычным падарункам для філіпанцаў і гасцей свята стала выступленне народнага хору ветэранаў пад кіраўніцтвам Дануты Адольфаўны Папені. Назіраючы за маладжавымі мужчынамі і жанчынамі, слухаючы іх звонкія галасы, злавіла сябе на думцы, што нашы ветэраны годна глядзеліся б і на сталічнай сцэне: балазе, іх багаты рэпертуар дакладна знойдзе водгук у сэрцы як маладога, так і сталага слухача.